ApstiprinātS
Daugavpils pilsētas domes iepirkuma komisijas
2017.gada 21.jūlija sēdē, prot.Nr.2

Iepirkums Publisko iepirkumu likuma 10.panta pirmās daļas noteiktajā kārtībā

(2.pielikuma pakalpojums)

**„Fiziskās, tehniskās apsardzes pakalpojumu nodrošināšana un**

**apsardzes tehnisko sistēmu ierīkošana un apkalpošana**

**Daugavpils pilsētas pašvaldības iestādes „Sociālais dienests” vajadzībām”**

identifikācijas numurs DPD 2017/94

**Atbildes uz pretendentu jautājumiem Nr.1**

 Daugavpils pilsētas domes Iepirkuma komisija 2017.gada 21.jūlija sēdē (prot.Nr.2) ir izskatījusi pretendentu uzdotos jautājumus iepirkuma nolikuma un tehniskās specifikācijas sakarā, un sniedz šādu atbildi:

*„****1.Jautājums:*** *Vai nepieciešams nodrošināt fizisko apsardzi vismaz 1 cilvēka sastāvā katru darba dienu, sestdienās, svētdienās, kā arī svētku dienās visu diennakti (24 stundas)?”*

*„****Atbilde uz 1.jautājumu:*** Saskaņā arIepirkuma nolikuma 7.punktu iepirkuma priekšmets ir fiziskās, tehniskās apsardzes pakalpojumu nodrošināšana, apsardzes tehnisko sistēmu (apsardzes signalizācijas un videonovērošanas iekārtu) ierīkošana un apsardzes tehnisko sistēmu (apsardzes signalizācijas, ugunsdrošības signalizācijas, videonovērošanas iekārtu, trauksmes poga) apkalpošana Daugavpils pilsētas pašvaldības iestādes „Sociālais dienests” vajadzībām. Iepirkuma nolikuma tehniskās specifikācijas pasākuma vai izpildāmo darbību saraksta 1.punktā ir noteikts, ka pretendents nodrošina Objektu nepārtrauktu apsardzi un centralizētajai apsardzes pultij pieslēgto apsardzes signalizācijas un ugunsdrošības signalizācijas iekārtu darbību 24 stundas diennaktī. Tehniskajā specifikācijā attiecībā uz fiziskās apsardzes pakalpojumu pasākumiem vai izpildāmajām darbībām papildus norādīts, ka:

1. Objekta apsardzes režīms - 1 maiņa ne vairāk par 12 stundām;
2. apsardzes darbinieku skaits objektā - vismaz 1 darbinieks.”

„***2.Jautājums:*** *Saskaņā ar Ministru kabineta 2015.gada 24.novembra noteikumiem Nr.656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” minimālā mēneša darba alga normālā darba laika ietvaros ir noteikta 380 euro. Minētie noteikumi stājās spēkā 2016.gada 1.janvārī un ir spēkā arī šodien. Atbilstoši arī 2017.gadā minimālā mēneša darba alga normālā darba laika ietvaros ir 380 euro. Saskaņā ar Finanšu ministrijas „Valsts nodokļu politikas pamatnostādņu 2018. – 2021.gadam” projektu, viens no nodokļu reformas galvenajiem priekšlikumiem ir palielināt minimālo mēneša darba algu no 380 eiro uz 430 eiro. Tādā veidā mums rodas jautājums, kā aprēķināt fiziskās apsardzes pakalpojumu sniegšanas tāmi, ja pastāv varbūtība, ka minimālā mēneša darba alga 2017. un 2018.gadā būs atšķirīga, ka arī nodokļu līkmes.*

*Kā arī, saskaņā ar iepirkumu procedūrai klāt pievienotā līguma projekta 8.punktā „Maksājumi un norēķinu kārtība” minētajiem nosacījumiem nav skaidri saprotams, vai ikmēneša maksa par visu „Objektu” apsardzes pakalpojumu nodrošināšanu un apsardzes tehnisko sistēmu apkalpošanu mainīsies pēc tam, ņemot vērā iepriekšminētās izmaiņas nodokļu reformā. Līguma projektā nav iekļauts nosacījums par iespējamo izmaksu maiņu, gadījumā ja tiks grozīta Latvijas Republikas likumdošana.”*

„***Atbilde uz 2.jautājumu*:**

Pretendentam, iepazīstoties ar iepirkuma „Fiziskās, tehniskās apsardzes pakalpojumu nodrošināšana un apsardzes tehnisko sistēmu ierīkošana un apkalpošana Daugavpils pilsētas pašvaldības iestādes „Sociālais dienests” vajadzībām”, DPD 2017/94, nolikuma un tehniskās specifikācijas nosacījumiem, jāpiedāvā 12 (divpadsmit) mēnešu periodā sniegt apsardzes pakalpojumus pasūtītājam par pretendenta piedāvāto kopējo līgumcenu. Publisko iepirkumu likuma 1.panta 17.punkts nosaka, ka līgumcena ir kopējā samaksa par iepirkuma līguma izpildi, kurā ietverti visi piemērojamie nodokļi, izņemot pievienotās vērtības nodokli.

Pretendentiem iepirkumu procedūrās tiek dota pietiekoši liela autonomija pēc iespējas izdevīgāka piedāvājuma sagatavošanā, tādējādi nodrošinot finanšu līdzekļu efektīvu izlietojumu.

Pasūtītājs nevar ierobežot pretendentu, nosakot konkrētus darba algas apmērus. Tās ir pretendenta tiesības noteikt darbiniekam tādu darbu algu, kādu pretendents uzskata par atbilstošu.

Vērtējot piedāvājumu, saskaņā ar iepirkuma nolikuma 56.punktu, Iepirkuma komisija vērtēs pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.

Iepirkuma nolikumam pievienotā līguma projekta 8.4.punkts noteic, ka ikmēneša maksa par 1 (vienu) mēnesi katram Objektam paliek nemainīga visu apsardzes pakalpojumu sniegšanas laiku. Vienlaicīgi Iepirkuma nolikumam pievienotā līguma projekta 13.1.punkts paredz, ka līgums var tikt grozīts Publisko iepirkumu likumā noteiktajā kārtībā. Jebkuri grozījumi vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.”

Daugavpils pilsētas domes

Iepirkuma komisijas priekšsēdētāja J.Kornutjaka

21.07.2017.